**P.nr.142/17**

**NË EMËR TË POPULLIT**

**GJYKATA THEMELORE GJAKOVË/DEGA MALISHEVË-Departamenti i Përgjithshëm,** gjyqtari i vetëm gjykues Njazi Morina, me zyrtaren ligjore Albane Morina, në lëndën penale kundër të akuzuarit D. Sh. nga fshati T., Komuna e Malishevës, për shkak të veprës heqje apo dëmtim i vulave ose i shenjave nga neni 414 të KPRK-së, sipas aktakuzës të Prokurorisë Themelore në Gjakovë, PP.nr.32/2017, të datës 21.04.2017, në shqyrtimin fillestar publik, të mbajtur më datën 23.01.2019, në prani të prokurorit të shtetit Enis Gashi, të akuzuarit D. Sh., më datën 25.01.2019 mori dhe publikisht shpalli këtë:

**A K T G J Y K I M**

**I akuzuari D. SH.**, i biri i R., e ëma A., i lindur më datën ...., në fshatin T., Komuna e Malishevës, shqiptar, shtetas i R. së Kosovës, më parë i pa dënuar, i martuar, i ati i ... fëmijëve, ka të kryer shkollën Fillore në B., punon privatë, i gjendjes së dobët ekonomike, me numër personal .....

**Ë sh t ë f a j t o r**

Për shkak se:

Në mes te datës së pavërtetuar e gjer më datën28.06.2016, ne shtëpinë e tij, me qëllim që vetit apo tjetrit ti sjellë përfitim pasuror në mënyrë të kundërligjshme me qëllim vjedhje, ka dëmtuar pllompat distributive e ka bashkuar hyrjet e daljet e njësorit ku e ka pa mundësuar regjistrimin e saktë të energjisë elektrike të shpenzuar e te dëmtuarës KEDS- Distrikti Gjakovë i ka shkaktuar dëm në vlerë prej 79.25 Euro, gjendje kjo e konstatuar nga personat e autorizuar të KEDS-Distrikti Gjakovë.

**-**me çka ka kryer veprën penale heqje apo dëmtim i vulave ose i shenjave nga neni 414 te KPK-së.

Gjykata në bazë të nenit 4,41,49,50,51, 52 par. 5,73, dhe nenit 414 të KPRK-së, dhe nenit 365 të KPPK-së i shqipton :

**DËNIMIN ME KUSHT**

Dënim me burgim në kohëzgjatje prej pese (5) muajve, i cili dënim nuk do të ekzekutohet nëse i akuzuari brenda kohës së verifikimit në afatin prej një (1) viti, nuk kryen ndonjë vepër tjetër penale.

Obligohet i akuzuari që të në emër të paushallit gjyqësor, gjykatës t’ia kompensojë shumën prej 30 euro, në afat prej 15 ditësh, nga dita e plotfuqishmërisë së këtij aktgjykimi.

E dëmtuara KEDS- Distrikti në Gjakovë, për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Gjakovë, ka ngritë aktakuzën PP. nr. 32/2017, të datës 21.04.2017, kundër të akuzuarit D. Sh. nga fshati T., Komuna e Malishevës, për shkak të veprës penale heqje apo dëmtim i vulave ose i shenjave nga neni 414 të KPK-së, dhe ka propozuar që të akuzuarin ta shpallë fajtor, të dënohet sipas ligjit dhe të obligohet në kompensimin e shpenzimeve gjyqësore.

Prokurori i shtetit Enis Gashi, jep mendimin, nuk e kundërshtoj pranimin e fajësisë nga ana e të akuzuarit pasi që i njëjti pranimin e fajësisë e ka bërë me vullnet të lirë dhe pasi i ka kuptuar favoret dhe pasojat e pranimit të fajësisë, po ashtu ky pranim gjene mbështetje edhe në provat të cilat gjinden në shkresat e lendes, nga të cilat prova është paraqitur gjendja faktike si në dispozitiv të aktakuzës, nga i cili dispozitiv formohen të gjitha elementet e veprës penale në të cilën ngarkohet i akuzuari, andaj gjykatës i propozoj që i njëjti të shpallet fajtorë, të dënohet sipas ligjit si dhe të obligohet me shpenzimet e procedurës penale.   
  
I akuzuari D. Sh. deklarohet i fajshëm për akuzën, është vepra penale e parë që e kamë kryer dhe i premtoj gjykatës se nuk do të kryej vepër tjetër penal, dhe kërkoj nga gjykata që të merr parasysh pranimin e fajësisë sa i përket shqiptimit të dënimit.

Pasi Gjykata ka fituar bindjen se i akuzuari e ka kuptuar natyrën dhe pasojat e pranimit të fajësisë për vepër penale, që i vihet në barrë dhe është i bindur se pranimin e ka bërë në bazë vullnetare, duke u mbështetur edhe në faktet dhe provat që i përmban aktakuza, ka gjetur se janë përmbushur të gjitha kushtet ligjore nga neni 248 të KPPK-së, shqyrtimin fillestar e ka vazhduar me fjalën përfundimtare të palëve.

Me faktet e ofruara, me provat që gjendën në shkresat e lëndës siç janë: KEDS Procesverbal, nr. 1278294, i dt. 28.06.2016; foto dokumentacioni i dt. 28.06.2016; KES/CO ID e rastit 62495, e dt. 20.07.2016; Faturë D. dt. 20.07.2016, e sidomos me pranimin e fajësisë nga i akuzuari, është vërtetuar gjendja faktike si në dispozitivë të këtij Aktgjykimi, andaj me veprimet e të akuzuarit ekzistojnë të gjitha tiparet e veprës penale heqje apo dëmtim i vulave ose i shenjave nga neni 414 të KPK-së, për të cilën vepër i akuzuari është penalisht përgjegjës dhe është ndëshkuar si në dispozitiv të këtij Aktgjykimi.

Me rastin e matjes së dënimit, Gjykata i ka pasur parasysh të gjitha rrethanat nga neni 73 të KPRK-së, të cilat ndikojnë në zbutjen apo ashpërsimin e dënimit si rrethanë lehtësuese, Gjykata ka marrë parasysh pranimin e vullnetshëm të fajësisë nga i akuzuari, i gjendjes së dobët ekonomike, asnjëri përjashtim të ti nuk punon, sidomos për faktin se është hera e parë që ndeshet me ligjin mos ndëshkueshmëria e tij e mëparshme, të gjitha këto rrethana ndikuan që Gjykata ti zbatoi dispozitat e zbutjes së dënimit të parapara me nenin 73 të KPRK-së, Gjykata të akuzuarit i shqiptoi dënim me burgim në kohëzgjatje prej pese (5) muajve, i cili dënim nuk do të ekzekutohet nëse i akuzuari brenda kohës së verifikimit në afatin prej një (1) viti, nuk kryen ndonjë vepër tjetër penale, me bindje se edhe me ketë dënim do të arrihet qëllimi i dënimit i paraparë me dispozitën e nenit 41 të KPRK-së.

Vendimi për udhëzimin e palës së dëmtuar në kontest civil, për realizim e kërkesës pasurore juridike, është marrë bazuar në nenin 463 paragrafi 2 të KPPK-së.

Vendimi mbi shpenzimet e procedurës penale në emër të paushallit gjyqësor, është marr konform nenit 450 paragrafi 1 dhe 2 nën paragrafi 2.6 të KPPK-së.

Nga sa u tha më lartë u vendosë si në dispozitiv të këtij Aktgjykimi.

**GJYKATA THEMELORE NË GJAKOVË/DEGA MALISHEVË**

**P.nr.142/17, më datën 25.01.2019**

**Zyrtarja ligjore: Gjyqtari i vetëm gjykues:**

**Albane Morina Njazi MORINA**

**KËSHILLA JURIDIKE:** Kundër këtij aktgjykimi është e lejuar ankesa në afatin prej 15 ditëve nga dita e pranimit të aktgjykimit. Ankesa i drejtohet Gjykatës së Apelit në Prishtinë, nëpërmes të kësaj Gjykate.